stanford-oval/wikipedia huggingface dataset:
אהרן סורסקי
חייו

את קריירת הכתיבה החל כעיתונאי בעיתון "המודיע" בשנות העשרים לחייו. את התנסותו העיקרית קיבל בעבודתו בהוצאת הספרים החרדית נצח. באותה הוצאה עבד גם חמיו הראשון משה שנפלד. באותה תקופה היה שותף פעיל בעריכתה של סדרת הספרים "פאר הדור", על תולדות החזון איש. עם השנים קנה סורסקי את ידענותו בהיסטוריה של יהדות מזרח אירופה, בעיקר בזרם החסידי שלה. את רוב המבואות לספרים שיצאו במסגרת הוצאת "נצח" כתב סורסקי. רבים מאותם מבואות שימשוהו בעתיד ונכללו כפרקים בתוך סדרת ספריו הפופולרית "מרביצי תורה ומוסר" ו"מרביצי תורה מעולם החסידות".
סורסקי הוא חסיד סלונים. חצרות חסידיות רבות שוכרות את שירותיו לכתיבת ביוגרפיה על האדמו"רים שלהן.
סגנון כתיבתו משלב בין הסגנון הספרותי-מליצי הישן לבין הכתיבה העכשווית. רבים ממטבעות הלשון שאובים מן המקורות המקראיים, התלמודיים והמדרשיים.
בחלק מכתביו עשה סורסקי שימוש בפסבדונים א. ספרן.
מספריו

אורות ממזרח - תולדות רועים רוחניים ליהדות הספרדית, מהדורה רביעית מורחבת יצאה לאור בתשע"ה
ממעיינות הנצח - ליקוטי פירושים על פרקי אבות מאת גדולי ישראל בדורות האחרונים
יסוד המעלה, הוצאת זיותנים, בני ברק, תשנ"א (תולדות היישוב החסידי בארץ ישראל)
דמויות הוד - סדרת ספרים על גדולי ישראל
תולדות החינוך התורתי - תולדות החינוך החרדי בארץ ישראל ובמדינת ישראל במאה העשרים
מרביצי תורה ומוסר (4 כרכים) - על גדולי ישראל מהעולם הליטאי
מרביצי תורה בעולם החסידות - סדרת המשך ל'מרביצי תורה ומוסר' על גדולי ישראל מהעולם החסידי
רבי שמעון ותורתו - תולדות חייו של הרב שמעון שקופ, ראש ישיבת 'שער התורה' בגרודנא
אור אלחנן - תולדות חייו של הרב אלחנן וסרמן, ראש ישיבת ברנוביץ
וזאת ליהודה - תולדות חייו של הרב יהודה צדקה ראש ישיבת פורת יוסף
לפיד האש - על האדמו"ר מצאנז קלויזנבורג רבי יקותיאל יהודה הלברשטאם
רבי שמעון חסידא - תולדות ופרקי חיים של רבי שמעון סופר מערלוי - בעל התעוררות תשובה
מסוד שיח חסידים - מתאר את האמונה אצל החסידים של פעם. חלק ב': "ואהבת לרעך כמוך", הוצאת זיותנים, בני ברק תשע"ו.
ראש גולת אריאל - על האדמו"ר מגור רבי אברהם מרדכי אלתר
פאר ישראל - על האדמו"ר מגור רבי ישראל אלתר
ויחי יוסף - על רבי יוסף גרינוולד מפאפה
מלך ביופיו - תולדות חייו של הרב יחזקאל אברמסקי
חבלי יוצר - סיפור חייו של ר' יצחק גרשטנקורן מייסד וראש העיר בני ברק
בלבת אש - תולדות חייו של האדמו"ר מאוז'ורוב רבי משה יחיאל הלוי אפשטיין
הרב מפוניבז' - תולדות חייו של הרב יוסף שלמה כהנמן ראש ישיבת פוניבז'
החזון אי"ש בדורותיו - על הרב אברהם ישעיהו קרליץ. בספר זה כותב סורסקי שהוא חיבר גם את הסדרה בת חמשת הכרכים פאר הדור, שעוסקת גם היא בחזון איש.
שלוחא דרחמנא - חייו ופועלו של הרב שרגא פייבל מנדלוביץ', מייסד ישיבת תורה ודעת בארצות הברית
זוטו של נהר - אוסף סיפורי צדיקים, הוצאת משאבים, ירושלים תשמ"ג
אש התורה - על הרב אהרן קוטלר, שני חלקים. בני ברק תשע"ג
זכר קדושים - על קהילת סלונים בלודז'
תולדות יהושע - על רבי יהושע שפירא מריבטיטש.
הערות שוליים

1 2  דוד אסף, ‏'כבוד אלקים הסתר דבר': פרק נוסף בהיסטוריוגרפיה האורתודוקסית של החסידות בארץ-ישראל, קתדרה 68, יוני 1993, עמ' 66-57
| --- | --- |
בקרת זהויות :  NLI: 987007268466905171  BnF: cb123751377 (data)  GND: 106789540X  ISNI: 0000 0001 1000 2913  LCCN: n82031925  NTA: 240253620  VIAF: 174145003310461301750   WorldCat (עם VIAF): 174145003310461301750
אורי קרני

אורי קרני (14 באפריל 1927 - 18 באוקטובר 1999) היה כדורגלן ישראלי ששיחק בעמדת הבלם. היה לקפטן הפועל פתח תקווה באמצע שנות ה-50, ומאוחר יותר המזכיר הכללי של הקבוצה.
חייו

קרני, יליד פתח תקווה, החל את דרכו בכדורגל בקבוצת הפועל המקומית כשהיה בן 11. ב-1943 הוא עלה לקבוצה הבוגרת מכיוון שרוב שחקני הקבוצה התגייסו לצבא הבריטי, והיה צורך למלא את מקומם בשחקנים צעירים. ארבע שנים לאחר מכן, ב-1947, הוא לקח חלק במסע משחקים של נבחרת "הפועל" לארצות הברית, כאחד משלושת נציגיה של הפועל פתח תקווה. לאורך השנים שיחק קרני גם במדי קבוצות אחרות במסגרת מסעות ידידות בינלאומיים, כשהזכור מביניהם הוא עם מכבי תל אביב לטורקיה ב-1952.
ב-1953 הוא זומן לראשונה לסגל נבחרת ישראל במסגרת משחקיה נגד יוון ויוגוסלביה. אף על פי כן, הוא שימש כשחקן ספסל בלבד ומעולם לא זכה לשחק במדי הנבחרת. לעומת זאת, הוא שיחק בארבעה משחקים עם נבחרת המשנה של ישראל מול קפריסין.
בעונת 1954/1955, תחת הדרכתו של המאמן-שחקן משה וארון, זכתה הפועל פתח תקווה באליפות הראשונה בתולדותיה והייתה לקבוצה העברית הראשונה מחוץ לתל אביב שזכתה בתואר זה. קרני, ששימש כקפטן הקבוצה, לקח חלק בכל 26 משחקי הליגה באותה עונה.
שנתיים אחר כך, בעונת 1956/1957, הוסיפו קרני והפועל פתח תקווה גם זכייה ראשונה בגביע המדינה, לאחר שגברו 2–1 על מכבי יפו במשחק הגמר. בקיץ של אותה עונה ערכה הקבוצה מסע באירופה ובאסיה, שכלל בין היתר משחקים מול פורטונה 54 ההולנדית, נבחרת סינגפור ונבחרת בורמה.
בסיום עונת 1957/1958, כשהוא בן 31, פרש קרני ממשחק פעיל. באותה תקופה הוא כבר שימש כמזכיר הקבוצה, והמשיך בתפקיד גם לאחר פרישתו. בשנים שחלפו הוא הפך לאיש החזק במועדון, ובמקביל גם היה חבר בהנהלת ההתאחדות לכדורגל. במסגרת תפקידיו בהתאחדות, הוא זכה כמנהל הנבחרת הלאומית בגביע אסיה ב-1964, שימש בשנות ה-70 כיושב ראש הוועדה המקצועית, וב-1982 אף יזם את הקמת גביע ליליאן.
באוקטובר 1999, כשהוא בן 72, נפטר קרני מדום לב. בדיוק עשור לאחר מכן, ב-26 באוקטובר 2009, חנכה עיריית פתח תקווה רחוב על שמו בשכונת כפר גנים.
הערות שוליים

1 2 3 4  אורי קרני, באתר מוזיאון הפועל פתח-תקוה
↑  שי ארצי, הפועל פ"ת: שמו של אורי קרני הונצח בעיר, באתר ynet, 26 באוקטובר 2009
Time Warp (שיר)

| --- | --- |

גיף קצר המדגים איך לרקוד את הריקוד הנלווה לשיר
 שיר בביצוע ריצ'רד או'בריאן, פטרישיה קווין, נל קמפבל וצ'ארלס גריי
 מתוך האלבום מופע האימים של רוקי
 יצא לאור:  שנת 1975
 שפה:  אנגלית 
 אורך:  3:18
 כתיבה:  ריצ'רד או'בריאן
 לחן:  ריצ'רד או'בריאן ריצ'רד הארטלי
 
Time Warp (בעברית: עיוות הזמן) הוא שיר המופיע בפסקול של מחזמר הרוק "מופע האימים של רוקי" משנת 1973, בעיבודו הקולנועי משנת 1975, "מופע הקולנוע של רוקי" ועיבודו הטלוויזיוני משנת 2016, "מופע הטלוויזיה של רוקי". שמו של השיר משמש גם לשם הריקוד שמבוצע במהלכו על ידי המקהלה שמבצעת אותו. השיר מהווה דוגמה ופרודיה יחד על סוגת ריקודי האופנה החולפת (אנ'), כאשר חלק ניכר ממילותיו הן למעשה הוראות של צעדי הריקוד. ריקוד זה הוא אחת מהפעילויות שנכללות בעת הקרנות הסרט והמחזמר.
השיר "Time Warp" הפך לשיר פופולרי וידוע, הרבה מחוץ להקשרם של הסרט והמחזמר המקוריים, והוא מושמע לעיתים קרובות במסיבות וחתונות. השיר מושר בסולם מז'ורי.
השיר בעיבודים הבימתיים והקולנועי

בהפקתו המקורית של המחזמר, "The Time Warp" היה השיר החמישי שבוצע על ידי השחקנים (אחרי השירים "Science Fiction/Double Feature",‏ "Dammit Janet",‏ "Over at the Frankenstein Place" ו-"Transvestite Sweet"), והיה לשיר הרביעי בעיבוד הקולנועי שנעשה לו (אחרי השיר "Over at the Frankenstein Place" ולפני השיר "Transvestite Sweet"). חברת ההפקה של המחזמר המשיכה להשתמש בסדר המקורי של השירים עד שריצ'רד או'בריאן שיכתב את התסריט עבור ההפקה המחודשת שלו בווסט אנד בשנת 1990, במהלכו הוא שינה את סדר השירים המושרים לפי הסדר שננקט בהפקת העיבוד הקולנועי. על מנת לשמור על העקביות, רוב ההפקות משתמשות בסדר השירים המושרים המחודש.
במהדורת ה-DVD של הסרט, השיר מתחיל בדקה ה-19:35. השיר מורכב מסולואים המושרים על ידי משרתיו של ד"ר פרנק נ. פורטר ופזמונים חוזרים שמבוצעים על ידי ה"טרנסילבנים" (בסרט) או ה"פנטומים" (במחזה), והקרימינולוג / המספר (שאת דמותו גילם צ'ארלס גריי בסרט). הדמויות ששרות את הסולואים הם (לפי הסדר): ריף-ראף, מג'נטה וקולומביה (שגולמו בסרט על ידי ריצ'רד או'בריאן, פטרישיה קווין ונל קמפבל). אחרי הפזמון החוזר השני של המקהלה, קולומביה פותחת בריקוד סטפס.
בהקלטות מסוימות, סדר הסולואים משתנה. בסרט ובאלבום המחזמר של מופע האימים של רוקי, הסולו של קולומביה מופיע מיד אחרי הסולו של מג'נטה וריקוד הסטפס שלה מבוצע אחרי הפזמון השני בביצוע המקהלה. בעיבודים הבימתיים סדר הסולואים נשמר בסדר זה, אך ריקוד הסטפס של קולומביה מבוצע מיד אחרי הסולו שלה ומשאיר לסוף השיר רק את שני הפזמונים החוזרים. מדי פעם, הסולו וריקוד הסטפס של קולומביה מבוצעים אחרי הפזמון החוזר, שאחרי הסולו של מג'נטה.
השיר מבוצע פעם נוספת בקצרה בסוף הסרט כפלאשבק, ובעיבודים הבימתיים כהדרן בראשותו של ד"ר פרנק נ. פורטר.
במדיות אחרות

ערוץ היוטיוב "The Hillywood Show" השתמש בשיר במהלך פרודיה שנעשתה על הסדרה "דוקטור הו". דייוויד טננט, שגילם את אחד גלגולו העשירי של הדוקטור, כינה את הפרודיה כ"יוצאת דופן".
להקת הרוק האיטלקית אליו לה סטורי טיז הקליטה גרסת כיסוי פרודית לשיר בשנת 1996, שנקראה "Balla coi barlafüs" (כלומר "ריקוד עם האידיוטים" בניב מילאנו), עם מילים איטלקיות חדשות לחלוטין אשר לועגות לניסיונותיו של חבר הסנאט האיטלקי אומברטו בוסי לגייס שרשרת אנושית במטרה לקשר בין פולסין למוניוויסו, ולחסום באופן סימבולי את נהר פו. מלבד המילים, גרסת הכיסוי של הלהקה מחקה את השיר המקורי בכל פרט ופרט. הקליפ לגרסת הכיסוי, שהופיע בפתיחת מהדורת 1996 של תוכנית הסאטירה הספורטיבית הפופולרית של להקת גיאלפה, "Mai dire Gol", הופק כרפרודוקציה נאמנה מאוד לסצנה המקורית מהסרט (דמויות, תפאורות, אביזרים, תלבושות וריקודים), עד לדמותו של הקרימינולוג, אותו מגלם ג'יאקומו פורטי משלישיית הקומיקאים "Aldo, Giovanni e Giacomo", ששואל איזה סוג של ריקוד זה. דניאל לוטאצי וסברינה פרילי גילמו את דמויותיהם של בראד וג'נט, סולן הלהקה, אליו, גילם את דמותו של ריף-ראף, מרינה מסירוני גילמה את דמותה של מג'נטה, ואילו שאר חברי הלהקה (יחד עם צוות השחקנים של התוכנית) הופיעו בדמויותיהם של הטרנסילבנים.
בפרק של הסדרה "The Drew Carey Show", השיר הושמע בשילוב עם להיט הדיסקו של "Peaches & Herb" משנת 1978, "Shake Your Groove Thing", במהלך ריקוד תחרותי מול בית קולנוע, בו קבוצה אחת מבקשת לראות את "מופע הקולנוע של רוקי" והקבוצה האחרת מבקשת לראות את "פריסילה, מלכת המדבר".
בעונה 27, פרק 4 ("Halloween of Horror") של קומדיית המצבים "משפחת סימפסון", אנשי העיר שרים את השיר "NC-17 Halloween"; פרודיה על השיר, במהלכו הם שרים על כל הדברים "השובבים" שמבוגרים עושים במהלך ליל כל הקדושים.
מיקומי שיא

|   ‏‏‏  מצעדים ודירוגים (1976)> מדינה |   ‏‏‏  מצעדים ודירוגים (1976)> מצעד |   ‏‏‏  מצעדים ודירוגים (1976)> מיקום שיא |   ‏‏‏  מצעדים ודירוגים (1976)>  |
| --- | --- | --- | --- |
|  דרום אפריקה | אנטרטיינמנט מוניטורינג אפריקה | 12 |  |
|   ‏‏‏  מצעדים ודירוגים (1977)> מדינה |   ‏‏‏  מצעדים ודירוגים (1977)> מצעד |   ‏‏‏  מצעדים ודירוגים (1977)> מיקום שיא |   ‏‏‏  מצעדים ודירוגים (1977)>  |
| --- | --- | --- | --- |
|  אוסטרליה | מצעד הסינגלים האוסטרלי | 85 |  |
|   ‏‏‏  מצעדים ודירוגים (1980)> מדינה |   ‏‏‏  מצעדים ודירוגים (1980)> מצעד |   ‏‏‏  מצעדים ודירוגים (1980)> מיקום שיא |   ‏‏‏  מצעדים ודירוגים (1980)>  |
| --- | --- | --- | --- |
|  אוסטרליה | מצעד הסינגלים האוסטרלי | 3 |  |
הערות שוליים

↑  "TRHPS Official Fan Site: Participation: How to do the Time Warp". rockyhorror.com.
↑  "Teach Yourself The Time Warp". Disco Therapy.
↑  "Time Warp - Sheet Music". Scribd.
1 2  Thompson, Dave (2016). The Rocky Horror Picture Show FAQ: Everything Left to Know About the Campy Cult Classic. Applause Theatre & Cinema Books.
↑  Anderson, Kyle (May 27, 2014). "The Hillywood Show: Doctor Who Parody Does The Time Warp". Nerdist.com. Archived from the original on May 31, 2014. Retrieved December 19, 2016.
↑  Campbell, Tina (May 28, 2014). "David Tennant does the Time Warp in Doctor Who musical parody video". Metro.co.uk. Retrieved December 19, 2016.
↑  "David Tennant Knows Who We Are!". YouTube. April 21, 2015. Retrieved December 20, 2016.
↑  Original music video on YouTube
↑  "Drew Carey Show's Time Warp/Groove Thing Mashup". YouTube. January 25, 2013.
↑  NC-17 Halloween, Simpsons Wiki (באנגלית)
| --- | --- |
בקרת זהויות :  MusicBrainz work: 7ed0d1e7-9b3b-3f45-8d20-90e6d02470a5
אורי קפלן

| --- | --- |

 לידה:  1 באוקטובר 1969 (בן 55) ישראל
 מוקד פעילות:  ארצות הברית, ישראל 
 סוגה:  ג'אז
 כלי נגינה:  סקסופון
 שיתופי פעולה בולטים:  בלקן ביט בוקס, פיפת' הרמוני, DXM
 www.orikaplan.com
 פרופיל ב-IMDb
 
אורי קפלן (נולד ב-1 באוקטובר 1969) הוא סקסופוניסט ומפיק מוזיקלי ישראלי.
קריירה

הלהקה הראשונה שבה ניגן קפלן הייתה DXM.
קפלן שהה בישראל עד 1991, ולאחר מכן ירד לארצות הברית. לאחר קבלת תואר ממכללת מאן, בשנת 1996 הקים קפלן עם טום אבס וג'וף מאן הרכב בשם "טריו פלוס". השלישייה הפכה לרביעייה בשנת 1997 כשסטיב סוול הצטרף.
באותה שנה הצטרף קפלן לכמה פרויקטים של ג'אז, הקשורים ל"מפעל הסריגה" (Knitting Factory).
בשנת 1998 הצטרף ללהקת הרוק "פיירווטר" וסייר גם בארצות הברית וגם באירופה. הוא גם הקים את "אנסמבל כלי ההקשה של אורי קפלן", עם סוזי איברה, ג'וף מאן ואנדרו באמקי.
בשנת 2004 הקים את ההרכב "בלקן ביט בוקס" יחד עם תמיר מוסקט, אליהם הצטרף תומר יוסף. מאז, הופיעה הלהקה ברחבי העולם. נכון ל-2020, הוציאה כחמישה אלבומים.
ב-2013 זכה קפלן יחד עם חברי הבלקן ביט בוקס בפרס אקו"ם למעבדי השנה.
צליל הסקסופון של קפלן נשמע ומודגם גם בשני הלהיטים העולמיים המובילים: "Talk Dirty"(אנ') של זמר ה-R&B האמריקאי ג'ייסון דרולו ו- "Worth It" של להקת הבנות האמריקאית פיפת' הרמוני. בנוסף, ניתן לשמוע את נגינת הסקסופון של קפלן בסרט האנימציה משנת 2015 "בית".
קפלן הלחין יחד עם מניז'ה ואורי אבני את השיר הרוסי לאירוויזיון 2021, "Russian Woman".
דיסקוגרפיה

1999: Realms
2000: Delirium
2001: Gongol
2002: Le Magus
אומוניה (כדורסל)

אומוניה (ביוונית: Ομόνοια) היא קבוצת כדורסל קפריסאית מהעיר ניקוסיה, המשחקת בליגת העל הקפריסאית.
היסטוריה

אומוניה היא חלק מאגודת הספורט אומוניה ניקוסיה. מאמנה הנוכחי הוא קיריאקוס אדאמו הקפריסאי. אומוניה משחקת בצבעים ירוק ולבן. אולמה הביתי הוא אולם אלפטרייה המכיל כ-6,800 מקומות. אומוניה נוסדה בשנת 1948, אך אף פעם לא זכתה באליפות או בגביע קפריסין.  למרות זאת היא סיימה כמה פעמים במקום הראשון בסיום העונה הסדירה. בשנת 2003 היא הגיעה לגמר הגביע. ובעונות 2003/04, 2005/06 הגיעה הקבוצה עד לחצי גמר הגביע.
הקבוצה השתתפה בגביע קוראץ' בעונות 1995/96, 1996/97.
The Sound of Music

| --- | --- |

 פסקול מאת אמנים שונים
 יצא לאור:  2 במרץ 1965
 הוקלט:  1964
 סוגה:  סטייג' אנד סקרין 
 שפה:  אנגלית
 אורך:  45:20
 חברת תקליטים:  RCA
 הפקה:  נילי פלאמב
 
הפסקול של הסרט "צלילי המוסיקה" יצא ב-1965 על ידי RCA ויקטור והוא אחד מאלבומי הפסקול המצליחים בהיסטוריה, לאחר שנמכר ביותר מ-20 מיליון עותקים ברחבי העולם. חברת התקליטים גם הוציאה את הפסקול במהדורות גרמנית, איטלקית, ספרדית וצרפתית.
הפסקול הגיע למקום הראשון במצעד בילבורד 200 באותה שנה בארצות הברית, נשאר בעשירייה הפותחת במשך שיא של 109 שבועות, מ-1 במאי 1965 עד 16 ביולי 1967, ונשאר במצעד בילבורד 200 במשך 238 שבועות. בשנת 2015, "בילבורד" כינה את האלבום כאלבום השני הטוב ביותר בכל הזמנים. זה היה האלבום הנמכר ביותר בממלכה המאוחדת בשנים 1965, 1966 ו-1968 והשני הנמכר ביותר בעשור זה, ושהה בסך הכל 70 שבועות במקום הראשון במצעד האלבומים הבריטי. האלבום גם נשאר 73 שבועות במצעד הנורווגי, ונכון לדצמבר 2017 הוא האלבום העשירי הטוב ביותר בכל הזמנים באותה מדינה.
שלושה שירים מההפקה המקורית בברודוויי, "An Ordinary Couple",‏ "How Can Love Survive?" ו-"No Way to Stop It" הוחלפו, בסרט, בשני שירים חדשים, "I Have Confidence" ו-"Something Good". עבור המופע המקורי בברודוויי, המוזיקה נכתבה על ידי ריצ'רד רודג'רס עם מילים של אוסקר המרשטיין; גם המילים וגם הלחן לשירים החדשים נכתבו על ידי רודג'רס, כאשר המרשטיין מת ב-1960. כל השירים עובדו לפסקול על ידי ארווין קוסטאל.
בשנת 2018, הוא נבחר לשימור במרשם ההקלטות הלאומי על ידי ספריית הקונגרס כ"משמעותי מבחינה תרבותית, היסטורית או אמנותית".
תגובות

הפסקול מכר 500,000 עותקים בשבועיים הראשונים שלו בארצות הברית. במקומות אחרים, האלבום השיג מכירות גדולות בבריטניה, יפן, קנדה ואוסטרליה, והפך לאחד התקליטים הנמכרים ביותר של שנות ה-60. הוא הפך לאלבום הראשון שמכר למעלה מ-10,000 יחידות בפינלנד. בשיאו, הגיע למקום הראשון באוסטרליה, בריטניה וארצות הברית.
מהדורות מחודשות

האלבום יצא במהדורות מחודשות מספר פעמים, כולל מהדורות יובל ב-1995, 2000, 2005, 2010, 2015 ו-2023. מהדורות התקליטורים הללו משלבות חומר מוזיקלי מהסרט שלא התאים לתקליט המקורי, כשמהדורת 2015 מציגה את השירים והנעימות בשלמותם.
בשנת 2023 צפויה לצאת מהדורת סופר דלוקס לאלבום, שתצא ב-1 בדצמבר, ותכלול יותר מ-40 רצועות שטרם פורסמו ושירה שלא נשמעה מאת כריסטופר פלאמר, שגילם את קפטן פון טראפ בסרט. הגרסה החדשה של הפסקול כוללת 11 טייקים חלופיים מהסרט שלא נשמעו מעולם. השירה של פלאמר, שדובב במקור על ידי ביל לי בסרט, תהיה זמינה בגרסה זו. זה כולל שירים ושירה שלא פורסמו בעבר של פלאמר. חלק מהשירים שלא נשמעו עד כה כוללים את "The Little Dears", המשלב את "I Have Confidence" ו-"My Favorite Things", וכן את "New Governess", שמעולם לא הופיע בסרט. האלבום עבר רמיקס ושוחזר על ידי היסטוריון הקולנוע והשימור מייק מאטסינו, שעבד בצמוד לבמאי רוברט וייז. מאטיסינו סיפק גם את הערות האלבום עבור המארז. לצד מהדורת הסופר דלוקס, תהיה מהדורת דלוקס המורכבת משני תקליטורים ואוסף ויניל של שלושה תקליטים. רק 500 עותקים של אוסף הוויניל, הכולל ויניל צבעוני "Picnic Meadow Green", יהיו זמינים ברחבי העולם. כמו כן תצא מהדורה סטנדרטית של האלבום, הכוללת את 16 הרצועות המקוריות. בנוסף, גרסה זו תכלול הקלטות בספרדית, גרמנית, צרפתית ואיטלקית.
רשימת רצועות

כל השירים נכתבו והולחנו על ידי ריצ'רד רוג'רס.
| מס' | שם | מבצע(ים) | משך |
| --- | --- | --- | --- |
| 1. | Prelude and The Sound of Music  | ג'ולי אנדרוז |   |
| 2. | Overture and Preludium  | מקהלת The Nuns |   |
| 3. | Morning Hymn and Alleluia  | מקהלת The Nuns |   |
| 4. | Maria  | מקהלת The Nuns |   |
| 5. | I Have Confidence  | ג'ולי אנדרוז |   |
| 6. | Sixteen Going on Seventeen  | שרמיין קאר ודניאל טרואיט |   |
| 7. | My Favorite Things  | ג'ולי אנדרוז |   |
| 8. | Do-Re-Mi  | ג'ולי אנדרוז ומקהלה |   |
| 9. | The Sound of Music (Reprise)  | ביל לי ומקהלה |   |
| 10. | The Lonely Goatherd  | ג'ולי אנדרוז ומקהלה |   |
| 11. | Edelweiss  | שרמיין קאר וביל לי |   |
| 12. | So Long, Farewell  | מקהלה |   |
| 13. | Climb Ev'ry Mountain  | פגי ווד |   |
| 14. | My Favorite Things (Reprise)  | ג'ולי אנדרוז ומקהלה |   |
| 15. | Something Good  | ג'ולי אנדרוז וביל לי |   |
| 16. | Processional and Maria (Reprise)  | מקהלת The Nuns |   |
| 17. | Sixteen Going on Seventeen (Reprise)  | ג'ולי אנדרוז ושרמיין קאר |   |
| 18. | Do-Re-Mi (Reprise)  | ג'ולי אנדרוז, ביל לי ומקהלה |   |
| 19. | Edelweiss (Reprise)  | ג'ולי אנדרוז, ביל לי ומקהלה |   |
| 20. | So Long, Farewell (Reprise)  | ג'ולי אנדרוז, ביל לי ומקהלה |   |
| 21. | Climb Ev'ry Mountain (Reprise)  | מקהלה |   |
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  אוסטרליה | מצעד האלבומים האוסטרלי | 1 |
|  ארצות הברית | בילבורד 200 | – |
|  דרום אפריקה | אנטרטיינמנט מוניטורינג אפריקה | – |
|  הולנד | מצעד 100 האלבומים ההולנדיים | 36 |
|  הממלכה המאוחדת | מצעד האלבומים הבריטי | 1 |
|  נורווגיה | VG-lista | 1 |
|  קנדה | מצעד האלבומים הקנדי | 3 |
מיקומי שיא > מצעדים שנתיים

|   ‏‏‏  1965> מדינה |   ‏‏‏  1965> מצעד |   ‏‏‏  1965> מיקום שיא |
| --- | --- | --- |
|  ארצות הברית | בילבורד 200 | 3 |
|  הממלכה המאוחדת | מצעד האלבומים הבריטי | 1 |
|   ‏‏‏  1966> מדינה |   ‏‏‏  1966> מצעד |   ‏‏‏  1966> מיקום שיא |
| --- | --- | --- |
|  ארצות הברית | בילבורד 200 | 2 |
|  הממלכה המאוחדת | מצעד האלבומים הבריטי | 1 |
|   ‏‏‏  1967> מדינה |   ‏‏‏  1967> מצעד |   ‏‏‏  1967> מיקום שיא |
| --- | --- | --- |
|  ארצות הברית | בילבורד 200 | 4 |
|  הממלכה המאוחדת | מצעד האלבומים הבריטי | 2 |
|   ‏‏‏  1968> מדינה |   ‏‏‏  1968> מצעד |   ‏‏‏  1968> מיקום שיא |
| --- | --- | --- |
|  הממלכה המאוחדת | מצעד האלבומים הבריטי | 1 |
|   ‏‏‏  1969> מדינה |   ‏‏‏  1969> מצעד |   ‏‏‏  1969> מיקום שיא |
| --- | --- | --- |
|  הממלכה המאוחדת | מצעד האלבומים הבריטי | 6 |
מיקומי שיא > מצעדי עשור

|   ‏‏‏  1960–1969> מדינה |   ‏‏‏  1960–1969> מצעד |   ‏‏‏  1960–1969> מיקום שיא |
| --- | --- | --- |
|  הממלכה המאוחדת | מצעד האלבומים הבריטי | 2 |
הערות שוליים

↑  Eyman, Scott. "The Hills Are Alive With the Sound of Money", The Wall Street Journal, February 27, 2015, accessed December 30, 2017
↑  Hischak, p. 44
↑  Corrected typo in source from 1966 to 1967: 109 weeks from Mary 1965 is June 1967.
↑  Serjeant, Jill (13 בנובמבר 2015). "Adele's '21' deemed Billboard's greatest album of all time". Reuters. נבדק ב-29 בדצמבר 2017. {{cite news}}:  (עזרה)
↑  Atkinson, Emma (19 בספטמבר 2016). "Why fans are still singing along to the Sound of Music". BBC News. נבדק ב-29 בדצמבר 2017. {{cite news}}:  (עזרה)
↑  "VG-lista – Best of All Time: Albums". Hung Medien. נבדק ב-29 בדצמבר 2017. {{cite web}}:  (עזרה)
1 2  The Sound of Music (40th Anniversary Edition) (CD booklet). RCA Victor/Legacy. 2005. 82876746342.
↑  "National Recording Registry Reaches 500". Library of Congress. 21 במרץ 2018. נבדק ב-21 במרץ 2018. {{cite web}}:  (עזרה)
↑  Moore-Gilbert, Bart (2003). Cultural Revolution?. Taylor & Francis. p. 191. ISBN 9781134898985. נבדק ב-9 באוגוסט 2023. {{cite book}}:  (עזרה)
↑  "The Sound of Music Original Motion Picture Soundtrack: Releases", Allmusic.com, accessed December 29, 2017
↑  Jaden Thompson, ‘The Sound of Music’ Re-Released Soundtrack Has 40+ New Songs and Christopher Plummer’s Previously Unheard Vocals, Variety, ‏2023-09-27 (באנגלית אמריקאית)
↑  Kent, David (2005). Australian Chart Book (1940–1969). Turramurra, NSW: Australian Chart Book. ISBN 0-646-44439-5.
↑  Steffen Hung, Soundtrack / Julie Andrews - The Sound Of Music, hitparade.ch
↑  Official Albums Chart, חברת המצעדים הרשמית, ‏5 ביוני 1965
↑  norwegiancharts.com - Soundtrack / Julie Andrews - The Sound Of Music, norwegiancharts.com
↑  "Top Albums/CDs – Volume 6, No. 21" (PHP). RPM. 21 בינואר 1967. נבדק ב-29 בדצמבר 2017. {{cite web}}:  (עזרה)
↑  Billboard.com - Year End Charts - Year-end Albums - The Billboard 200, web.archive.org, ‏2007-12-11
↑  The Official UK Charts Company : ALBUM CHART HISTORY, web.archive.org, ‏2007-12-17
↑  Billboard.com - Year End Charts - Year-end Albums - The Billboard 200, web.archive.org, ‏2007-12-11
↑  The Official UK Charts Company : ALBUM CHART HISTORY, web.archive.org, ‏2007-12-17
↑  Billboard.com - Year End Charts - Year-end Albums - The Billboard 200, web.archive.org, ‏2007-12-15
↑  The Official UK Charts Company : ALBUM CHART HISTORY, web.archive.org, ‏2007-12-17
↑  The Official UK Charts Company : ALBUM CHART HISTORY, web.archive.org, ‏2007-12-17
1 2  The Official UK Charts Company : ALBUM CHART HISTORY, web.archive.org, ‏2007-12-17
| --- | --- |
בקרת זהויות :  MusicBrainz release group: edcddf6e-ed70-366c-b6ac-c0d87432300d
אומומידיים

| אומומידיים |
| --- | --- |

תקופה
אאוקן-אוליגוקן, 55–34 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פרימטים
תת־סדרה:: קופיפים
משפחה:: אומומידיים
שם מדעי
 Omomyidae

אומומידיים (שם מדעי: Omomyidae) היא משפחה של קופיפים שנכחדה. בני המשפחה חיו לפני 34 עד 50 מיליון שנה, בזמן האאוקן והאוליגוקן. מאובנים של בני המשפחה נמצאו בצפון אמריקה, אירופה, אסיה ואפריקה. האומומידיים, כאחת משתי הקבוצות המוכרות של פרימטים מתקופת האאוקן, לצד האדפיים, נמנים עם הפרימטים המוקדמות ביותר הידועות לנו, וקרויות לעיתים אופרימטים (Euprimates).
בין המאפיינים של המשפחה ניתן למנות גלגלי עיניים גדולים, אצבעות לופתות ארוכות ואף קצר. נוסחת השיניים שלהם דומה לזו של הקופיפיים (בלסת התחתונה - חותכת אחת, ניב אחד, 3 קדם-טוחנות ו-3 טוחנות). הם שקלו כ-100 גרם. חוקרים מניחים שיצורים נכחדים אלו היו ליליים, ועיניהם הגדולות שימשו לראיית לילה. כמו רוב קרוביהם הפרימטים ששרדו, הם השתמשו באצבעותיהם הארוכות כדי לטפס. עקב פיותיהם הקטנים, ניתן להניח שהם ניזונו מחרקים.
בעוד חלק מהחוקרים מאמינים כי האומומידיים הם אבותיהם הקדומים של ההאפלוריני, קבוצה הכוללת את הקופיפים ואת הקופים, אחרים מאמינים כי מדובר בנתיב ללא מוצא, או לכל היותר בקרוביהם של הקופיפיים בלבד.
מיון

משפחת האומומידיים מורכבת משלוש תת-משפחות (כולן נכחדו):
Anaptomorphinae ‏(15 סוגים) - בו הטייארינה
Omomyinae ‏(12 סוגים)
Microchoerinae ‏(4 סוגים)
בנוסף, הסיווג של שני סוגים אינו ברור (incerta sedis):
Arapahovius
Loveina
Time Out with Britney Spears

Time Out with Britney Spears הוא אלבום הווידאו הראשון של זמרת הפופ האמריקנית, בריטני ספירס. האלבום יצא לאור ב-23 בנובמבר 1999, על ידי חברת התקליטים ג'ייב רקורדס.
רקע והפקה

אלבום הווידאו "Time Out with Britney Spears", מכיל ראיונות עם ספירס על ילדותה, על תחילת הקריירה במועדון מיקי מאוס, על עשיית אלבום הבכורה שלה "...Baby One More Time", על החיים האישים והזמן בסיור. אלבום כלול גם גרסאות חיות של השירים "Born to Make You Happy" ו-"From the Bottom of My Broken Heart", מתוך שידור מיוחד עבור ערוץ דיסני.